# Victoria av Storbritannia

Se også *prinsesse* Victoria av Storbritannia

| VictoriaDronning av Storbritannia og Irland Keiserinne av India |
| --- |
|  |
| Født | Princess Alexandrina Victoria of Kent 24. mai 1819 Kensington Palace, Kensington, London |
| Død | 22. jan. 1901   (81 år) Osborne House, Wight |
| Beskjeftigelse | Monark  |
| Embete | * Monarch of the United Kingdom of Great Britain and Ireland (1837–1901)
* Keiser av India (1876–1901)
* monarch of Canada (1867–1901)
 |
| Utdannet ved | Windlesham House School |
| Ektefelle | Prins Albert av Sachsen-Coburg-Gotha |
| Far | Edward Augustus, hertug av Kent og Strathearn |
| Mor | Victoria av Sachsen-Coburg-Saalfeld |
| Søsken | Adelaide Dubus (eldre halvsøster på farssiden) Edward Schencker Scheener (eldre halvbror på farssiden) Karl zu Leiningen (eldre halvbror på morssiden) Feodora zu Leiningen (eldre halvsøster på morssiden) |
| Barn | se nedenfor |
| Nasjonalitet | Det forente kongerike Storbritannia og Irland |
| Gravlagt | The Royal Mausoleum (Frogmore kongelige gravlund) Frogmore kongelige gravlund Windsor |
| Medlem av | Royal Society (1838–) |
| Utmerkelser | vis
38 oppføringer
Hosebåndsridder Tistelordenen St. Patricks-ordenen Indias stjerneorden Den indiske imperieordenen Order of Merit Den britiske Johanniterorden Salomo-ordenen Danilo Is orden Den sorte ørns orden Maria Luisa-ordenen Sankta Katarinas orden Albert-medaljen (1887) Order of the Bath Sankt Mikaels og Sankt Georgs orden Royal Victorian Order Distinguished Service Order Indias kroneorden Victoria og Albert-ordenen Dekorasjon av det Kongelige Røde Kors Storkors av Æreslegionen Louiseordenen Karl IIIs orden Kristusordenen Ordenen vår frues ubesmittede unnfangelse av Vila Viçosa Sankta Isabellas orden Order of Pedro I Den hvite ørns orden Takovo-ordenen Sankt Savas orden Chakri-ordenen Den hvite elefants orden Royal Order of Kamehameha I Georg IVs familieorden Solordenen Orders, decorations, and medals of the United Kingdom Æreslegionen Hosebåndsordenen

 |
| Annet navn | Alexandrina Victoria Wettin (født Hannover) |
| Regjeringstid | 20. juni 1837 - 22. januar 1901 |
| Signatur |
|  |
| Våpenskjold |
|  |
|

---

Victoria av Storbritannia på Commons |

**Victoria** (1819–1901) var regjerende dronning av Det forente kongerike Storbritannia og Irland i fra 20. juni 1837 til sin død. I 1877 lot den konservative statsministeren Benjamin Disraeli henne også utropes som *keiserinne av India*, skjønt India hadde vært under britisk kontroll siden 1858.

Victoria ble født som datter av Edward August av Hannover, hertugen av Kent, og prinsesse Victoria av Sachsen-Coburg-Saalfeld, og døpt som Alexandrina Victoria. Fra morens første ekteskap hadde hun en bror, fyrst Karl zu Leiningen (1804–1856), og en søster, fyrstinne Anna Feodora Augusta av Leiningen (1807–1872), gift fyrstinne av Hohenlohe-Langenburg.

Til hun var tre år snakket hun bare tysk, som da var hennes morsmål. Hun ble deretter av sin tyskfødte mor plassert i en streng skole kalt «Kensingtonsystemet» (etter prinsessens residens, Kensington Palace), hvor hun ble holdt isolert fra andre barn. Victoria ble flytende i både engelsk og tysk, og lærte seg også å snakke fransk, italiensk og latin.

Victoria arvet tronen da hun var 18 år gammel, etter at farens tre eldre brødre alle hadde dødd uten å etterlate seg overlevende og legitime barn. Storbritannia var allerede et etablert konstitusjonelt monarki hvor monarken hadde begrenset eller relativ liten direkte politisk makt. Privat forsøkte Victoria å påvirke regjeringens politikk og utnevnelser av ministere. Offentlig ble hun et nasjonalt ikon som ble identifisert med strenge standarder av personlig moral. Tiden og dens ånd fikk navn etter henne: Viktoriatiden.

Victoria giftet seg med sitt søskenbarn prins Albert av Sachsen-Coburg-Gotha i 1840. Deres ni barn, som ble født over en periode på 17 år, giftet seg inn i kongelige og adelige familier over hele Europa, noe som knyttet dem sammen og ga Victoria tilnavnet «Europas bestemor». Alberts død i 1861 hensatte Victoria i dyp sorg, og hun unngikk offentlig opptreden. Som et resultat av at hun trakk seg tilbake fikk republikanisme en tid vekst, men i den siste halvdelen av hennes tid som dronning fikk hun økt popularitet. Hennes gull- og diamantjubileer ble utgangspunkt for store feiringer, og mange steder ble oppkalt eller endret navn etter henne.

Hennes styre på 63 år og sju måneder var lengre enn noen av forgjengerne. Det var en periode preget av endringer og vekst innen industri, kultur, politikk, vitenskap og militært i Storbritannia. Det ble også preget av en stor utvidelse av det britiske imperiet. Hun var den siste britiske monarken av huset Hannover. Hennes sønn og etterfølger, Edvard VII, gikk fra 1901 over til Sachsen-Coburg-Gotha som dynastisk navn (mens Wettin var de kongeliges personlige navn). Det ble endret av Georg V til Windsor i 1917 grunnet tysk upopularitet på grunn av den første verdenskrig.

## Tronarving

Da Victoria var ti år gammel døde hennes onkel, kong Georg IV, barnløs. Hans bror Vilhelm etterfulgte ham på tronen, som Vilhelm IV, men da heller ikke han fikk egne arvinger, ble Victoria tronarving. Moren fryktet at noen skulle forsøke å forgifte eller drepe Victoria, som var først i arvefølgerekken, og sørget for at Victoria aldri gikk noe sted uten livvakt, og flyttet datterens seng inn til sitt eget soverom for å passe på at ingen forsøkte å drepe henne om natten.

Som attenåring besteg Victoria tronen, etter at onkelen døde, den 20. juni 1837.

## Ekteskap

Victoria møtte sin fetter prins Albert av Sachsen-Coburg-Gotha da hun var seksten år gammel. I tillegg til at de var i familie hadde de begge kommet til verden ved hjelp av samme lege, Regina von Siebold. Hun fridde til Albert (fordi hun var dronning, kunne ikke han spørre henne), og bryllupet fant sted den 10. februar 1840. Victoria fikk det borgerlige navnet Wettin, da hennes ektemann tilhørte Wettin-grenen i huset Sachsen-Coburg-Gotha. Det er liten tvil om at de hadde et lykkelig ekteskap, noe ikke minst den store barneflokken tyder på. Victoria selv skal ha vært sikker på hun kom til å dø hver gang terminen nærmet seg, og hun skal heller ikke ha vært spesielt glad i barn. Prins Albert døde allerede i 1862, bare 42 år gammel.

## Enken i Windsor

Etter Alberts død gikk Victoria kledd i svart resten av livet. Hun var enke i nesten 40 år.

Det fortelles at da hennes politiske yndling Benjamin Disraeli lå for døden, ønsket dronningen å besøke ham. Disraeli skal ifølge fortellingen ha bedt henne la være og skal ha sagt: «Hun ville vel bare be meg ta med en hilsen til Albert.» Det er imidlertid uvisst om denne historien er sann.

Det var Disraeli som fikk igjennom at den britiske monarken også skulle ha tittelen «keiser/keiserinne av India». Med sine 63 år, 7 måneder og 2 dager på tronen var hun inntil 2015 den monark som har regjert lengst i britisk historie, og var lenge den lengst regjerende kvinnelige monarken i verden. Da det britiske imperiet var på sitt største, var en fjerdedel av jordens landareal og 500 000 000 mennesker underlagt henne, som konstitusjonelt statsoverhode. Hun har gitt navn til viktorianske tiden, som betegner kulturelle og politiske strømninger i hennes regjeringstid.

## Victorias arv

Viktoriakorset ble introdusert i 1856 som belønning og anerkjenning av tapre handlinger under krimkrigen, og er fortsatt den høyeste utmerkelsen for tapperhet i Storbritannia, Australia, Canada og New Zealand.

## Barn

Dronning Victoria og prins Albert fikk ni barn:

| Navn | Født | Død | Gift med |
| --- | --- | --- | --- |
| Keiserinne Victoria av Tyskland | 21. november 1840 | 5. august 1901 | Keiser Fredrik III av Tyskland (1858) |
| Kong Edvard VII av Storbritannia | 9. november 1841 | 6. mai 1910 | Prinsesse Alexandra av Danmark (1863) |
| Prinsesse Alice av Storbritannia | 25. april 1843 | 14. desember 1878 | Storhertug Ludwig IV av Hessen-Darmstadt (1862) |
| Prins Alfred av Storbritannia, Hertug av Sachsen-Coburg-Gotha og Edinburgh | 6. august 1844 | 31. juli 1900 | Storhertuginne Maria Alexandrovna av Russland (1874) |
| Prinsesse Helena av Storbritannia | 25. mai 1846 | 9. juni 1923 | Prins Christian av Schleswig-Holstein (1866) |
| Prinsesse Louise av Storbritannia | 18. mars 1848 | 3. desember 1939 | John Douglas Sutherland Campbell, 9. hertug av Argyll (1871) |
| Prins Arthur av Storbritannia, Hertug av Connaught og Strathearn | 1. mai 1850 | 16. januar 1942 | Prinsesse Louise Margaret av Preussen (1879) |
| Prins Leopold av Storbritannia, Hertug av Albany | 7. april 1853 | 28. mars 1884 | Prinsesse Helena av Waldeck (1882) |
| Prinsesse Beatrice av Storbritannia | 14. april 1857 | 26. oktober 1944 | Prins Heinrich av Battenberg (1885) |

## Stamtavle

| Victoria av Storbritannia – stamtavle i tre generasjoner |
| --- |
| Victoria av Storbritannia | Far: Edward Augustus, hertug av Kent og Strathearn | Farfar: Georg III av Storbritannia | Farfars far: Fredrik Ludvig av Hannover |
| Farfars mor: Augusta av Sachsen-Gotha |
| Farmor: Sophie Charlotte av Mecklenburg-Strelitz | Farmors far: Karl Ludvig Fredrik av Mecklenburg |
| Farmors mor: Elizabeth Albertine av Sachsen-Hildburghausen |
| Mor: Victoria av Sachsen-Coburg-Saalfeld | Morfar: Franz Friedrich av Sachsen-Coburg-Saalfeld | Morfars far: Ernst Friedrich av Sachsen-Coburg-Saalfeld |
| Morfars mor: Sophia Antonia av Braunschweig-Wolfenbüttel |
| Mormor: Augusta av Reuss-Ebersdorf | Mormors far: Heinrich XXIV av Reuss-Ebersdorf |
| Mormors mor: Karoline Ernestine av Erbach-Schönberg |

## Referanser

## Litteratur

* Herrmann, Richard (1989). *Victoria - en dronning for sin tid*. [Oslo]: Cappelen. ISBN 8202120004.

## Eksterne lenker

* (en) Victoria of the United Kingdom – kategori av bilder, video eller lyd på Commons

* (en) Victoria of the United Kingdom – galleri av bilder, video eller lyd på Commons
* (en) Victoria av Storbritannia på Internet Movie Database

* (en) Victoria av Storbritannia hos The Movie Database
* (en) Victoria av Storbritannia hos The Peerage